b'\n_START_ARTICLE_\nOscar Reutersv\xc3\xa4rd\n_START_SECTION_\nLiv og virke\n_START_PARAGRAPH_\nReutersv\xc3\xa4rd begynte \xc3\xa5 tegne umulige figurer allerede i skolealder. Hans f\xc3\xb8rste figur var en serie med kuber som l\xc3\xa5 lagt/stablet slik at de dannet et triangel. Figuren som illustrerer artikkelen ble f\xc3\xb8rste gang publisert i 1934. Den har f\xc3\xa5tt navn etter en britisk fysiker og kosmolog som satte stor pris p\xc3\xa5 figuren. Triangelet og to andre figurer er trykket og gitt ut som frimerker i Sverige, gravert av Czes\xc5\x82aw S\xc5\x82ania._NEWLINE_Etter studiene ble han dosent ved Stockholms universitet 1953 og professor i kunsthistorie med kunstteori ved Lunds universitet 1964._NEWLINE_Verkene sammenlignes ofte med de av M.C. Escher, som ogs\xc3\xa5 arbeidet med umulige figurer. Escher laget oftest bilder befolket med mennesker og dyr, eller tok utgangspunkt i former fra naturen, mens Reutersv\xc3\xa4rds bilder er utelukkende geometriske. _NEWLINE_Til sammen etterlot han seg mere enn 2500 ulike tegninger, tre b\xc3\xb8ker om kunst og kunsthistoriske emner og noen skulpturer. Verk om de umulige figurene er utgitt bl. a. p\xc3\xa5 svensk, engelsk, polsk og russisk.'